Gelert (ffilm)

Ffilm animeiddiedig Gymraeg ydy Gelert (2007). Hywel Griffith oedd y cyfarwyddwr.

 Crynodeb 
Defnyddir y chwedl hanesyddol boblogaidd o Dywysog Llywelyn a'i gi Gelert i ddehongli pwysigrwydd cyfeillgarwch a ffyddlondeb ynghyd â'r perygl o ddicter a diffyg meddwl.

Mae'r ddyfais o stori tu fewn i stori yn cysylltu cymeriadau'r hogyn a'i gi dros amser (Llew/Gel yn y presennol, Llywelyn/Gelert yn hanesyddol). Trwy glywed am hanes trist Llywelyn Tywysog Gwynedd yn lladd Gelert trwy gamddealltwriaeth, mae'r hogyn ifanc Llew yn dysgu'r pwysigrwydd o werthfawrogi ei gi, Gel.

Animeiddiad uchelgieisol sy'n cynnwys golygfeydd cefndirol CGI gyda 600 o olygfeydd. Mae Gelert yn enghraifft dda o'r cryn gynnydd yn safon animeiddio yn y diwydiant Cymreig.

 Cast a chriw 
Prif gast
 John Ogwen (Taid)
 Tudur Owen (Llywelyn Fawr)
 Lowri Steffan (Siwan)

Cast cefnogol
 Richard Elfyn (Canghellor, Eraill)
 Hefin Wyn (Brenin Iorwerth, Eraill)
 Elen Gwynne (Gwen)
 Llyr Evans (Owain/Ifan)

Animeiddwyr 
Dylan Jones
Eryl Lewis Jones
Ryan Perrin
Owain Roberts
James White

 Manylion technegol 
Tystysgrif Ffilm: U
Fformat Sain: Stereo
Lliw/Du a Gwyn: Lliw

 Llyfryddiaeth 

Erthyglau cylchgrawn/papur newydd
Daily Post, 10 Rhagfyr 2008; 
Sgrin (Cylchgrawn Gwylwyr S4C) Rhif 5, 2007

Dolenni allanol

 Gwefan Griffilms

Categori:Ffilmiau Cymraeg
Categori:Ffilmiau 2007
Categori:Ffilmiau animeiddiedig Cymraeg
Categori:Prosiect Wicipop